חייב לזוז

חייב לזוז - אהוד בנאי והפליטים, On the Move - Ehud Banai and The Refugees, הוא סרט תיעודי ישראלי שאורכו 75 דקות שיצרו הבמאי אבידע ליבני והתסריטאים גידי אביבי ודרור נחום, והופק ב-2008. בסרט "חייב לזוז" מתאר אהוד בנאי את דרכו לאלבום הראשון שלו "אהוד בנאי והפליטים". ב"חייב לזוז" נשזרים זיכרונותיו של אהוד בעדויות של חברים שמלווים אותו מהתקופה ההיא, שנות ה-80 – כגון יואב קוטנר, גיל סמטנה, עובד אפרת, יובל בנאי, שוקי וייס, ניצן זעירא ויעקב גלעד. בנוסף, משתתפים בסרט מוזיקאים מובילים בסצנת הרוק הישראלית מזה למעלה מעשרים שנה, ביניהם רמי פורטיס, ברי סחרוף ושלומי ברכה. בנאי, בן למשפחת הבידור הישראלית (בנו של השחקן יעקב בנאי ואחיינם של יוסי בנאי וגברי בנאי), עבר דרך ארוכה עד שהצליח הסינגל הראשון שלו ("א יידישע ראסטמן") להגיע לרדיו. הדרך להפקת האלבום הייתה מלווה גם היא בקשיים ולבטים רבים. בשנת 1985 חיפש עדיין אהוד בנאי בן ה-32 דרך כניסה לתעשיית המוזיקה הישראלית. בנאי הסתובב עשר שנים עם סקיצות לשירים שאיש לא רצה לשמוע. באותו הזמן, חלם גם יוסי אלפנט, יוצר וגיטריסט, לפרוץ את מעגל מועדוני הרוק האלטרנטיבי של תל אביב. את הפריצה לתודעת הציבור עשה אהוד עם חברו הטוב יוסי אלפנט. האלבום "אהוד בנאי והפליטים" הוא פרי שיתוף הפעולה בין אלפנט לבנאי ושאר חברי הלהקה: גיל סמטנה, ז'אן ז'אק גולדברג ונועם הלוי. בנאי ואלפנט ראו בעצמם "אאוטסיידרים" ויחדיו הובילו להקת רוק שגם שאר חבריה לא מצאו את מקומם בחברה ובתרבות של שנות ה-80. בנאי בחר לקרוא להם "הפליטים". "אהוד בנאי והפליטים" היו להקה של תקליט אחד, שלא נמכרו ממנו עותקים רבים בזמנו, אך ריגש קובעי דעת קהל כיואב קוטנר ויעקב גלעד. הלהקה העלתה מופע בבימויו של שוקי וייס ההופעות נערכו לעיני מעטים, אך כללו תשוקה מוזיקלית ומחויבות טוטאלית. הסיפור של "חייב לזוז" נע בין רמת גן, ראש פינה וכרכור לבין אמסטרדם וניו יורק. הוא מתאר הופעות הזויות לעיני בודדים בעפולה ובאילת וסיבוב הופעות בלתי צפוי בארצות הברית. במהלכו נחשפת חברות חד-פעמית של יוצרים שרק המוות יכול היה להפריד ביניהם. בסרט משולבים להיטיהם של אהוד בנאי ויוסי אלפנט, כגון "עיר מקלט", "עגל הזהב", "עבודה שחורה", "זמנך עבר", "ערבב את הטיח", "סדר יום", "הלם כרך" ועוד. הסרט, שהוקרן במסגרת תחרות פרס וולג'ין בפסטיבל ירושלים 2008, הופק בסיוע ערוץ 8 - נגה תקשורת, שם גם שודר בבכורה טלוויזיונית בשנת 2009. ברי סחרוף רמי פורטיס יואב קוטנר יובל בנאי שלומי ברכה שוקי וייס ניצן זעירא עובד אפרת מני בז'ראנו יעקב גלעד עדנה דה בר גרובמן עופר הררי הלל מיטלפונקט גיל סמטנה הסרט זכה לביקורות חיוביות בעיתונים בארץ בתקופת יציאתו. במוסף 7 לילות של העיתון ידיעות אחרונות מתאריך ה-19 בדצמבר 2008, "אם לא הבנתם עד היום מדוע אהוד בנאי מהלך קסמים על ימין ושמאל, דתיים וחילונים, הסרט 'חייב לזוז' יעשה את זה בשבילכם." עוד כתב המבקר בן שלו במוסף גלריה: "מה שאינו מובן מאליו בהכרח, ויעידו אינספור סרטים דוקומנטריים בינוניים על מוזיקה ומוזיקאים, הוא שיוצרי "חייב לזוז", ובראשם הבמאי אבידע לבני והתסריטאים דרור נחום וגידי אביבי, הם מאזינים מצטיינים: אנשים שאוזנם רגישה לניואנסים הכי דקים והכי חשובים של המוזיקה". המבקר יאיר רוה כתב על הסרט: "הסרט התיעודי הממש ממש מעולה "חייב לזוז" של אבידע ליבני, מספר את הסיפור על המפגש בין אהוד בנאי ויוסי אלפנט, מפגש שהוליד את "אהוד בנאי והפליטים", אחד האלבומים המופלאים ביותר ברוק הישראלי. הסרט הזה די הימם אותי". אתר האינטרנט הרשמי של חייב לזוז "חייב לזוז", במסד הנתונים הקולנועיים IMDb (באנגלית) "חייב לזוז", באתר AllMovie (באנגלית) "חייב לזוז", באתר אידיבי "חייב לזוז", במיזם "אישים" לתיעוד היצירה הישראלית בן שלו, עכבר העיר אונליין, הסודות מאחורי אהוד בנאי ויוסי אלפנט, באתר הארץ, 15 בינואר 2009 דני סגל, 75 דקות, זוז, באתר nana10‏, 5 בינואר 2009 אייל דסקל, אקורד ההתחלה: סרט חדש על אהוד בנאי והפליטים, באתר nrg‏, 28 בדצמבר 2008 הפקה עצמית‏, מיוחד: איך אהוד בנאי הגיע ל"מאמי"?, באתר וואלה, 28 בדצמבר 2008 בן מיטלמן, ‏ממשיך לנסוע, באתר ‏מאקו‏, 25 בדצמבר 2008 עינב שיף‏, סרט תיעודי על אהוד בנאי לאקרנים, באתר וואלה, 27 בנובמבר 2008 נילי אורן, זמנו לא עבר, באתר nana10‏, 27 בדצמבר 2007 נעשה משהו בלתי נשכח בן שלו, הסודות מאחורי אהוד בנאי ויוסי אלפנט, באתר הארץ, 15 בינואר 2009 י"ט כסלו